Хаця разумею і сам перажываю горыч і роспач актывістаў першай дэмакратычнай хвалі: з тым, хто ўвасабляе сабой абрыў нашай мэты і мары пра вольную, дэмакратычную, еўрапейскую Беларусь, хто спрычыніўся да адкату краіны да аўтарытарызму, з тым свабодны Захад распачынае дыялог, паціскае руку. А тут яшчэ і такое трагічнае скрыжаванне дат: 16 верасня, 10 гадоў таму знік галоўны апанент А. Лукашэнкі — Віктар Ганчар. Акцыя салідарнасці, зладжаная мінскімі дэмакратамі на плошчы, названай у народзе “плошчай Каліноўскага, была брутальна разагнаная, удзельнікі затрыманыя.